Arichis II

Arichis II (of Arechis) 736 - 26 Augustus 787, Salerno was 758 – 787 hertog van Benevento.

Die laaste koning van die Langobarde wat in Pavia aan die mag kom (757) is Desiderius. Hy probeer om die hertogdomme in die suide, Spoleto en Benevento weer onder die Lombardiese kroon te vereen. Hulle hertoë probeer dit te verhoed deur die hulp van die pous en van Pepyn in te roep, maar Desiderius beset Spoleto en maak sy skoonseun Arichis hertog van Benevento.

duimnael|Die hertogdom Benevento in die 8ste eeu|links
Toe in 774 Desiderius se koninkryk deur Karel die Grote ingelyf word, verklaar Arichis homself onafhanklik met as titel princeps gentis Langobardorum. Hy probeer steun van die Bisantyne te kry as teenwig van die Frankiese invloed. Karel die Grote, gesteun deur pous Adrianus I, reageer met 'n veldtog teen Benevento (786-'87)  en beset Capua in 787. Arichis verskans hom in Salerno, maar moet sy tweede seun Grimoald as gyselaar na die Frankiese koning stuur, skatting betaal en Karel se koningskap van die Langobarde met 'n eed erken. Hy behou egter sy hertogdom.The Beneventan Chant  CUP Archive, 1989, ,  

 Opvolging 
'n Maand voor sy eie dood sterf sy oudste seun Romoald. Arichis word daarom opgevolg deur sy tweede seun Grimoald III (788 – 806).Ancient Coin Collecting VI: Non-Classical Cultures  F+W Media, Inc, 1999, ,  Grimoald was nogtans nog gyselaar aan Karel se hof toe sy pa sterf en die pous wil nie dat Karel hom hertog laat word nie. Die volgende jaar besluit Karel nogtans Grimoald hertog te maak, maar Grimaols moet 'n eed van trou aflê en sy munte moet ook Karel vertoon.The Cambridge Medieval History, Deel 2,  University Press, 1913

 Gesin 
Hy het 'n dogter van Desiderius, Adelperga, getrou en hulle het vyf kinders gehad:Medieval Lands

 Romoald *761/62 - 21 Julie 787
 Grimoald (III)  - April 806
 Gisulf
 Theoderada 
 Adelchisa

 Verwysings 

Kategorie:Mense in die 8ste eeu
Kategorie:Geskiedenis van Italië